
**REŠI UGANKE.**

**REŠITVE IMAŠ NAPISANE NA KONCU.** 

**Sporoči mi, koliko ugank si pravilno rešil/a.**

**1. otroška uganka**

Rdeča, črno pikasta gospodična, med hroščki najlepša, najbolj mična.

**2. otroška uganka**

Gospodična zelena, na robu bazena,  
je športnica prava, ki najboljše v prsnem slogu plava.

**3. otroška uganka**

Beli cvetovi krasijo drevesa,  
rdeči plodovi pa tvoja ušesa.

**4. otroška uganka**

Bela brada in dva roga,  
štiri noge, na kmetiji je doma.

**5. otroška uganka**

Zlatolase deklice, sonca ljubke sestrice.  
Samo ponoči svetijo, po nebu se sprehajajo,  
v oblekah zlatih rajajo.

[](https://zastarse.si/wp-content/uploads/2016/03/otroske-uganke-11.png)

**6. otroška uganka**

Mami privabi solze na lica  
in v jok spravi celo neustrašnega strica.  
Pa ni ne nesreča, niti krivica,  
ampak sloveča kuharska kraljica.

**7. otroška uganka**

Štiri noge ima, a hoditi ne more, ne zna.  
Kaj je to?

**8. otroška uganka**

Kaj si obuješ, ko hodiš po hiši,  
da noge so tople, korak se ne sliši?

**9. otroška uganka**

Tiho meri čas, a zbudi nas prav na glas.

**10. otroška uganka**

Polnega mama postavi na mizo,  
prazen se znajde snežaku na glavi.

**11. otroška uganka**

Ob lepem vremenu ves dan sije z neba,  
po nosku zjutraj rad te požgečka.

**12. otroška uganka**

Majhna skleda, drži se dolgega ročaja,  
lonec polna zapusti, vanj se prazna vrača.  
Kaj je to?

**13. otroška uganka**

Včasih je črn, včasih je bel,  
kdor ni presit, ga je zmeraj vesel.

**14. otroška uganka**

V starih časih v vsaki hiši  
nad ognjiščem je visel,  
v njem so kuhali polento,  
spodaj ga je ogenj grel.

**15. otroška uganka**

Sem in tja, sem in tja,  
čez razgrnjen kos blaga,  
piha, puha,  
peče, peče,  
kar ni gladko, poravna.

[](https://zastarse.si/wp-content/uploads/2016/03/otroske-uganke-2.png)

**16. otroška uganka**

Večje so kot race  
in bele kot labodi,  
po dvorišču našem  
kar šest jih v vrsti hodi.

**17. otroška uganka**

Jo roka drži,  
jo metla žgečka,  
ko vse naloži,  
bolj čista so tla.

**18. otroška uganka**

Črne tipke in bele tipke,  
čakajo na prste gibke.

**19. otroška uganka**

Po loncu meša, se vrti, skrbi,  
da hrana se ne prismodi. Kaj je to?

**20. otroška uganka**

Na zunaj okrogla in ne čisto gladka,  
pod kožo pa zdrava, sončna in sladka.

[](https://zastarse.si/wp-content/uploads/2016/03/otroske-uganke-3.jpg)

**21. otroška uganka**

Dve dolgi tanki palčki  
v rokah stare mame,  
prav kmalu bosta spletli  
prelepo jopico zame.

**22. otroška uganka**

Bevska, laja in muci nagaja.

**23. otroška uganka**

Pretegnjeni stric  
brez nog se premika.  
Rad ima dež,  
a ne rabi dežnika.

**24. otroška uganka**

Kdo se brani na vse viže,  
kadar kmet ji volno striže?

**25. otroška uganka**

Trde so, a ne kot kamen,  
so pečene, a niso kruh,  
ko prispejo do zidarja,  
ta iz njih zidove ustvarja.

**26. otroška uganka**

Štirje rožički,  
ves je od sline,  
s hišo na hrbtu  
po travniku rine.

**27. otroška uganka**

Kdo na celem širnem polju ima najlepša krila?  
Tanjša so kot cvetni listič, nežnejša kot svila.

**28. otroška uganka**

Trn ni, pa vendar zbode,  
živa ni, pa vendar dela,  
skoz uho ji vtakni nitko,  
pa bo luknja kmalu cela.

**29. otroška uganka**

Prva reže trdo zemljo,  
druga pesek premetava,  
a brezskrbna sestrica mala,  
se v peskovniku zabava.

[](https://zastarse.si/wp-content/uploads/2016/03/otroske-uganke-4.png)

**30. otroška uganka**

Če so češnje previsoko  
in jih ne dosežeš s tal,  
kaj prislonil boš ob vejo,  
da jih lažje boš obral?

**31. otroška uganka**

Zgodaj zjutraj se na travi  
nekaj rahlo je bleščalo –  
tisoč drobnih kapljic,  
pa čeprav ni deževalo.

**32. otroška uganka**

Iz luknjice pogleda:  
Le kaj tako diši?  
Bi rada šla po sirček,  
a se mačke boji.

**33. otroška uganka**

Lučko prižiga, z lučko leti  
skozi prelepe poletne noči.

**34. otroška uganka**

Hitro teče, pa ni zajec,  
Po travi se pase, pa ni krava,  
če te sliši, brž pobegne  
in se skrije za grmovje.

[](https://zastarse.si/wp-content/uploads/2016/03/otroske-uganke-5.jpg)

**35. otroška uganka**

Kaj tako šumi?  
Bratcev sto in sto  
v vetru se igra in plapola.

**36. otroška uganka**

Beli zobje, pa še črni so vmes,  
trebuh raztegne, te vabi na ples.

**37. otroška uganka**

Ribič je vesel,  
le kaj na trnek je ujel?

**38. otroška uganka**

Črn gospodič s kljunom rumenim  
ni zadovoljen le s sadežem enim,  
vse nam okljuva, zraven pa rad si prepeva.

**39. otroška uganka**

Dolga in prožna  
brez nog se premika,  
včasih zasika.

**40. otroška uganka**

Črn, rumen in pošteno rejen,  
pošteno kosmat, ima rožice rad.

**41. otroška uganka**

Bodica pri bodici  
se ziba po stezici.

**42. otroška uganka**

Zakrivljeni kremplji, velike oči,  
podnevi se skriva, ponoči lovi,  
podnevi je tiho, ponoči skovika,  
meso ima rada, je zrnje ne mika.

[](https://zastarse.si/wp-content/uploads/2016/03/otroske-uganke-6.jpg)

**43. otroška uganka**

Čez luknjo je steklo,  
okoli pa les,  
ne zunaj ne notri,  
natanko vmes.

**44. otroška uganka**

Včasih moker, včasih suh,  
včasih rahel kakor puh,  
včasih trd in zaledenel,  
sprva vedno čisto bel.

**45. otroška uganka**

Po vejah sem ter tja se smuka,  
nam z drevesa lupine meče,  
a z jedrci se sama posladka.

**46. otroška uganka**

V lončku poseda,  
se nič ne premika,  
a neznansko rad pika.

**47. otroška uganka**

Kdo je tisti sladkosned,  
ki čebelam krade med?  
Velik je in ves kosmat.  
V brlog pa hodi spat.

**48. otroška uganka**

Podoben je žogi,  
a bolj je lahak,  
če spustiš ga iz rok,  
ti uide v zrak.

**49. otroška uganka**

Če pogledaš v koledar,  
12 juh je tam.  
Če pogledaš v nebo,  
tam je le en sam.

**50. otroška uganka**

V lep papir in pisan trak zavito;  
le kdo bi vedel, kaj je notri skrito.

[](https://zastarse.si/wp-content/uploads/2016/03/otroske-uganke-7.jpg)

**51. otroška uganka**

Beseda na K,  
konča se na O,  
vmes sta še skrita O in L.  
Kaj je to?

**52. otroška uganka**

Visoko cvet dviguje in za soncem pogleduje,  
ko jeseni odcveti, s semeni ptičke pogosti.

**53. otroška uganka**

Rad preganja oblake  
in drevesnim krošnjam šepeta.  
Kdo je to?

**54. otroška uganka**

Tam na belem polju črne so sledi,  
če jih znaš razbrati,  
veliko izveš stvari.

**55. otroška uganka**

Preštej ji noge,  
pa boš vedel,  
kako ji je ime.  
A šteti do 100  
ni prav nič lahko.

**56. otroška uganka**

Ježek zeleni te pika v dlani,  
nato pa rjavi možiček pokuka na dan.

[](https://zastarse.si/wp-content/uploads/2016/03/otroske-uganke-8.jpg)

**57. otroška uganka**

Ko sije sonce brez rok pod zemljo vrtnari,  
a ko dežuje, brez nog na sprehod se odpravi.

**58. otroška uganka**

Vsak človek ob rojstvu urico dobi,  
ta urica mu bije prav do konca dni.

**59. otroška uganka**

Kožo sleče, ko se preobleče.  
Kdo je to?

[](https://zastarse.si/wp-content/uploads/2016/03/otroske-uganke-9.jpg)

**60. otroška uganka**

Trata z njo je posejana,  
zajčku je najslajša hrana.  
Le tri liste si obleče,  
štiri najdeš z malo sreče.

**61. otroška uganka**

Noge v blatu, glava v zlatu.

**62. otroška uganka**

Rudar, ki gore ustvarja.

**63. otroška uganka**

Na zidu visi, zraven moči.  
Usta odpira in pošto požira.

**64. otroška uganka**

Biser iz oblaka,  
zemljico namaka.

**65. otroška uganka**

Lepa je, a silno zvita.  
Si po gozdu išče zajce, v vas gre pa kokoši krast.

[](https://zastarse.si/wp-content/uploads/2016/03/otroske-uganke-10.jpg)

**66. otroška uganka**

V kotu pod stropom potrpežljiv ribič vidi.  
V mrežo tanko nekaj lovi.

**67. otroška uganka**

Na širni dobravi,  
so glave pri glavi.  
Učene nobene,  
neumne nobene,  
a vse so zelene.

**68. otroška uganka**

Dolgi uhlji, plašen korak,  
urne ima noge in kožuh mehak.

**69. otroška uganka**

Najprej v solati,  
nato zlate zvezde na trati,  
a na koncu ostanejo le še beli padalci.

**70. otroška uganka**

Svojim zelenim sestricam se zdi enaka,  
a za srečo ni prava vsaka!

**R E Š I T V E:**

1. **PIKAPOLONICA**
2. **ŽABA**
3. **ČEŠNJA**
4. **KOZA**
5. **ZVEZDICE**
6. **ČEBULA**
7. **MIZA**
8. **COPATE**
9. **BUDILKA**
10. **LONEC**
11. **SONCE**
12. **ZAJEMALKA**
13. **KRUH**
14. **KOTEL**
15. **LIKALNIK**
16. **GOSKE**
17. **SMETIŠNICA**
18. **KLAVIR**
19. **KUHALNICA**
20. **POMARANČA**
21. **PLETILKI**
22. **PES**
23. **DEŽNIK**
24. **OVCA**
25. **OPEKA**
26. **POLŽ**
27. **METULJ**
28. **IGLA**
29. **LOPATA**
30. **LESTEV**
31. **KAPLJICE ROSE**
32. **MIŠKA**
33. **KRESNIČKA**
34. **SRNA**
35. **LISTJE**
36. **HARMONIKA**
37. **RIBA**
38. **KOS**
39. **KAČA**
40. **ČMRLJ**
41. **TRNJE**
42. **SOVA**
43. **OKNO**
44. **SNEG**
45. **VEVERICA**
46. **KAKTUS**
47. **MEDVED**
48. **BALON**
49. **MESECI NA KOLEDARJU IN MESEC NA NEBU**
50. **DARILO**
51. **KOLO**
52. **SONČNICA**
53. **VETER**
54. **KNJIGA**
55. **STONOGA**
56. **KOSTANJ**
57. **DEŽEVNIK**
58. **SRCE**
59. **KAČA**
60. **DETELJICA**
61. **PŠENICA**
62. **KRT**
63. **POŠTNI NABIRALNIK**
64. **DEŽ**
65. **LISICA**
66. **PAJEK**
67. **ZELJNATE GLAVE**
68. **ZAJEC**
69. **REGRATOVE LUČKE**
70. **ŠTIRIPERESNA DETELJICA**

